Publication: Magyar Közlöny
Issue: MK-1999-2 (Year: 1999, Number: 2)
Era: 1990-2004
Section: az 1/1999. (I. 14.) FVM rendelethez
Paragraph Index: 167

f) A zárt rendszert megfelelően kiépített, ellenőrzőtt területre kell telepíteni: fa) a zárt területen a biológiai veszélyt jelző táblákat kell elhelyezni; fb) a bejutást az illetékes személyzetre kell korlátozni; fc) a személyzetnek védőruházatot kell viselnie, amelyet elszennyeződés, elhasználódás esetén cserélni kell, valamint a ruházaton megtapadt szennyező anyagokat hatástalanítani kell; fd) méregtelenítési és tisztálkodási lehetőséget kell a személyzet számára biztosítani; fe) a személyzet köteles zuhanyozni, mielőtt elhagyja az ellenőrzőtt területet; ff) a mosdóból és zuhanyozóból a szennyvizet elkülönítve kell gyűjteni, és a kieresztés előtt azt inaktiválni kell; fg) az ellenőrzőtt területet megfelelően szellőztetni kell, hogy a levegőszennyezés a legkisebb legyen; fh) az ellenőrzőtt területen a külső környezetnél kisebb légnyomást kell biztosítani; fi) az ellenőrzőtt területre be-, valamint onnan kimenő levegőt hepa-szűrőn kell átengedni; fj) az ellenőrzőtt területet úgy kell megtervezni, hogy az korlátozza, illetve kizárja a zárt rendszerben lévő anyag kiömlését; fk) az ellenőrzőtt területnek a méregtelenítéshez légmentesen lezárhatónak kell lennie.

Source: https://magyarkozlony.hu/hivatalos-lapok/4d532de2b3b582bc0bf9ebc0f605b36d562de5af/dokumentumok/d591b142e11b93d5d71c3c0f0aa2796212d090eb/letoltes